‘Profeet’ Kobus van Rensburg begraweKobus van Rensburg Foto: Facebook Ondanks die familie en lidmate van Spirit Word Ministries se geloof dat die selfverklaarde profeet Kobus van Rensburg uit die dood sou opstaan, is hy Vrydag uit dié kerk in Stilfontein in Noordwes begrawe. Die diens, soos alle ander dienste van die gemeente, is regstreeks op DStv uitgesaai. Lidmate het die gemeente op Facebook bedank vir ŉ “roerende” diens. Spirit Word se webwerf het aangedui die diens sal op 27 Desember om 10:30 plaasvind “as hy nog nie teen Vrydag terug is nie”. Van Rensburg is op 21 Desember omstreeks 03:30 dood ná ŉ lang stryd teen kanker. Van Rensburg was ŉ outeur, televangelis, omstrede “geloofsgeneser” en stigter van Spirit Word-bedieninge. Volgens sy bediening was lewe en dood ŉ keuse, en mense kan kies om vir ewig te leef sonder om te sterf. Klik hier om meer te lees.